**අධ්‍යාපන අමාත්‍යාංශය**

**ජාතික වැඩසටහන් කළමණාකරු / වැඩසටහන් ප්‍රධානී සඳහා බඳවා ගැනීම**

**ද්විතීයීක අධ්‍යාපන ආංශsක වැඩිදියුණු කිරීමේ වැඩසටහන (SESIP)**

**අධ්‍යාපන අමාත්‍යාංශය යටතේ ඇති ද්විතීයීක අධ්‍යාපන ආංශික වැඩිදියුණු කිරීමේ වැඩසටහනට අදාළව ආංශික නියාමන හා තාක්ෂණික සහයෝගීතා ඒකකයෙහි පහත සඳහන් තනතුර සඳහා ශ්‍රී ලංකාවේ සුදුසුකම්ලත් හා පළපුරුදු පුද්ගලයන්ගෙන් අයදුම්පත් කැඳවනු ලැබේ.**

**ශ්‍රී ලංකාවේ සමස්ත ද්විතීයීක අධ්‍යාපන අංශය ප්‍රතිසංස්කරණය කිරීම සඳහා රජය දරණ උත්සාහයට මෙම වැඩසටහන තවදුරටත් සහාය වන අතර එමගින් ඉතා උසස් ආර්ථිකමය අදාළත්වයක් ඇති විද්‍යාව , තාක්ෂණවේදය, ගණිතය හා වාණිජ්‍යය යන විෂය ධාරාවන්හි ඉගැන්වීම් හා ඇගයීම් ක්‍රමවේද ඇතුලත් ප්‍රතිසංස්කරණ සිදු කෙරේ.**

 **මෙම වැඩසටහන Covid-19 බලපෑම් මත ගොඩනැගෙන ඩිජිටල් තාක්ෂණය පදනම් කරගත් ඉගෙනීම් ක්‍රියාවලියක් වන අතර එමගින් Covid-19 මගින් ඇති කරන අයහපත් ප්‍රථිපල හා අනාගතයේ ඇතිවිය හැකි එවැනි බලපෑම්වලට මුහුණදීම සඳහා අධ්‍යාපන පද්ධතියේ ප්‍රත්‍යස්ථිතිය වැඩිදියුණු කරයි.**

**ද්විතීයීක අධ්‍යාපන ආංශික වැඩිදියුණු කිරීමේ වැඩසටහන රජයේ අධ්‍යාපන ආංශික සංවර්ධන සැලැස්ම (2020-2025) මත පදනම්ව එයට සහාය දක්වන අතර එම වැඩසටහන මගින් අපේක්ෂා කරන අරමුණු ජාතික ප්‍රතිපත්ති රාමුව වන *සෞභාග්‍යයේ දැක්ම* හා අනුගත වේ. ද්විතීයීක අධ්‍යාපන ආංශික වැඩිදියුණු කිරීමේ වැඩසටහන සඳහා ආසියානු සංවර්ධන බැංකුව මගින් ප්‍රථිපල පදනම් කරගත් මූල්‍ය සහාය ලබා දේ.**

**වැඩසටහන් කළමණාකරු / වැඩසටහන් ප්‍රධානී විසින් කාලෝචිත හා ඵලදායී වැඩසටහන් සැලසුම් කිරීම හා කළමනාකරණය අදාළ රාජ්‍ය අමාත්‍යාංශ, දෙපාර්තමේන්තු, ආයතන සහ පළාත් 09 හි පළාත් අධ්‍යාපන බලධාරීන් සමග සම්බන්ධීකරණය කරමින් වැඩසටහනේ ප්‍රගතිය රජයට හා ආසියානු සංවර්ධන බැංකුව වෙත වාර්තා කිරීම කළයුතු වේ.**

|  |  |  |  |  |
| --- | --- | --- | --- | --- |
| **තනතුර** | **තනතුරු ගණන** | **කළමනාකරණ සේවා දෙපාර්තමේන්තුවේ අනුමැතිය අනුව සේවා මට්ටම**  | **සුදුසුකම් හා පළපුරුද්ද**  | **වයස** |
| **වැඩසටහන් කළමණාකරු / වැඩසටහන් ප්‍රධානී** | **01** | **ව්‍යාපෘති කාර්යමණ්ඩල (PS) -1** | **විශ්ව විද්‍යාල ප්‍රතිපාදන කොමිෂන් සභාව විසින් පිළිගත් අදාළ ක්ෂේත්‍රය පිළිබඳ සාර්ථකව සම්පූර්ණ කරන ලද උපාධියක්** **හෝ** **අදාළ ක්ෂේත්‍රයේ උපාධියට සමාන සුදුසකමක් ලෙස විශ්ව විද්‍යාල ප්‍රතිපාදන කොමිෂන් සභාව විසින් පිළිගත් සුදුසුකමක්****හා** **අදාළ ක්ෂේත්‍රයේ පශ්චාත් උපාධියක් සමග පිළිගතa වෘත්තීය ආයතනයකින් ලබාගත් ආයතනික/වරලත් සාමාජිකත්වය හෝ ඒ හා සමාන වෘත්තීය සුදුසුකමක්** **සමඟ****අවම වශයෙන්** වසර 12ක **කළමනාකරණ මට්ටමේ පශ්චාත් සුදුසුකම් හා පළපුරුද්ද සහ එයින්** වසර 06ක **කාලයක්** ජ්‍යෙෂ්ඨ කළමනාකරණ මට්ටමේ **පළපුරුද්ද**  | **අවුරුදු 45-55ත් අතර විය යුතුය.** |

**මෙම තනතුරට අදාළ සුදුසුකම්, වැටුප් පරිමාණ ඇතුලු වැඩිවිස්තර සඳහා 2019 මාර්තු 05 දිනැති කළමනාකරණ සේවා දෙපාර්තමේන්තු චක්‍රලේඛ 01/2019 හ විධිවිධාන පරිශීලනය කළ හැකිය. (www.treasury.gov.lk/web/management-services-department-circular/section/2019)**

**රාජ්‍ය සේවාවන්ට අයත් නිලධාරීන් පූර්ණ කාලීනව නිදහස් කිරීමේ පදනම මත (Secondment Basis) බඳවා ගන්නා අතර රාජ්‍ය සේවයෙන් පරිභාහිර නිලධාරීන් කොන්ත්‍රාත් පදනම මත බඳවාගනු ලැබේ. ආරම්භයේ දී මෙම පත්වීම වසරක කාලසීමාවක් සඳහා වන අතර සේවා කාලය දීර්ඝ කිරීම තනතුරේ සාර්ථක කාර්යසාධනය මත තීරණය වේ.**

**සුදුසුකම් හා පළපුරුද්ද මත ලැයිස්තුගත කර ඇති අයදුම්කරුවන් සම්මුඛ පරීක්ෂණය සඳහා කැඳවනු ලැබේ.**

**අයදුම්කරුවන් විසින්ම සකස් කරන ලද අයදුම්පත, තොරතුරු විමසීම සඳහා ඥාතීන් නොවන දෙදෙනෙකු ඇතුලත් කරමින් සකස් කරන ලද ජීව දත්ත පත්‍රිකාව හා අධ්‍යාපන හා වෘත්තීය සුදුසකම් සනාථ කෙරෙන ලේඛණවල පිටපත් සමඟ ලියාපදිංචි සමග තැපෑලෙන් පහත ලිපිනය වෙත එවිය යුතුය. එමෙන්ම, එහි ස්කෑන් පිටපත්** **adsec-admin@moe.gov.lk** **විද්‍යුත් තැපෑල මගින් ද ඉදිරිපත් කළ හැකිය. තව ද ඉහත ලිපි පෙර සඳහන් ලිපිනය වෙත පැමිණ භාරදීමට ද අවස්ථාව ඇති අතර භාරදුන් බවට තහවුරු කිරීමක් ලබා ගැනීම වැදගත් වේ. අයදුම්පත් භාරදීමේ අවසාන දිනය 2021 නොවැම්බර් 02 වේ.**

**වැඩසටහනේ නම (ද්විතීයීක අධ්‍යාපන ආංශික වැඩිදියුණු කිරීමේ වැඩසටහන/SESIP) සහ අයදුම් කරන තනතුර අයදුම්පත බහා ඇති ලියුම් කවරයේ ඉහළ වම් කෙළවරේ සඳහන් කළ යුතුය.**

**මෙම තනතුර සඳහා අයදුම්කිරීමට කැමති රාජ්‍ය හෝ පළාත් රාජ්‍ය සේවාවන්හි නියුතු නිලධාරීන් අදාළ ආයතන ප්‍රධානීන් හරහා තමන් පූර්ණ කාලීනව නිදහස් කළ හැකි ද නොහැකි ද යන්න පිළිබඳව ඔවුන්ගේ නිර්දේශය ද සහිතව අයදුම්පත යොමුකළ යුතුය.**

මහාචාර්ය කේ. කපිල සී.කේ. පෙරේරා

**ලේකම්**

**අධ්‍යාපන අමාත්‍යාංශය**

‘**ඉසුරුපාය**’

**බත්තරමුල්ල**